CELEX: 32012R0400
Language: sl
Date: 2012-05-07 00:00:00
Title: Izvedbena uredba Komisije (EU) št. 400/2012 z dne 7 maja 2012 o uvrstitvi določenega blaga v kombinirano nomenklaturo

11.5.2012   
            
            
               SL
            
            
               Uradni list Evropske unije
            
            
               L 124/13
            
         IZVEDBENA UREDBA KOMISIJE (EU) št. 400/2012
   z dne 7 maja 2012
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. maja 2012
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek v obliki skoraj kvadratnega, stiliziranega slona, ki meri približno 32 × 48 × 24 cm, sestavljen iz dveh polovic, izdelanih iz lite, toge plastike. Ima štiri kolesa in snemljiv naramni jermen, ki se lahko uporablja tudi za vleko izdelka.
                  Polovici sta na spodnjem delu povezani s šarnirjem, na nasprotnih koncih pa z dvema varnostnima zaponkama, ki preprečujeta, da bi se izdelek takoj odprl v celoti. Zgibi omogočajo, da sta polovici odprtega izdelka položeni plosko na tla.
                  Ena polovica izdelka ima vgrajena dva jermena iz tekstila, ki tvorita X, kadar sta speta z zaponko. Na notranji strani ima pritrjen tudi majhen ploski žep iz tekstila. Druga polovica izdelka ima vgrajeno pregrado iz tekstilnega materiala z enim ploskim žepom na zadrgo. Pregrada je pritrjena na isto stran izdelka kot zgibi in se lahko pritrdi na nasprotno stran zadevne polovice.
                  (kovček)
                  (Glej fotografiji št. 660 A in B) (1)
                  
               
               
                  4202 12 50
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 1(d) k 95. poglavju in besedilo oznak KN 4202, 4202 12 in 4202 12 50.
                  Izdelek ima objektivne značilnosti kovčkov iz tarifne številke 4202, na primer lito togo plastiko, zgibe, sistem zapiranja, jermene, pregrado in žepe, kolesa in dejstvo, da je oblikovan in se lahko uporablja kot zaboj, ki se odpira kot običajni kovček s šarnirjem. Glede na navedene značilnosti se izdelek šteje za kovček in ne igračo s kolesi. Zato se uvrstitev kot igrača s kolesi, podobna avtomobilom na nožni pogon iz oznake 9503, izključi.
                  Izdelek se zato uvrsti pod oznako KN 4202 12 50 kot kovček iz lite plastike.
               
            
         
      
                  
                     
               
               
                  
                     
               
            
         (1)  Fotografiji sta zgolj informativni.